CELEX: 32015D1784
Language: el
Date: 2015-10-02 00:00:00
Title: Εκτελεστική απόφαση (EE) 2015/1784 της Επιτροπής, της 2ας Οκτωβρίου 2015, για την τροποποίηση του παραρτήματος II της απόφασης 2003/467/ΕΚ όσον αφορά την κήρυξη της περιφέρειας Βόρειας Ιρλανδίας του Ηνωμένου Βασιλείου ως επισήμως απαλλαγμένης από τη βρουκέλωση όσον αφορά τις αγέλες βοοειδών [κοινοποιηθείσα υπό τον αριθμό C(2015) 6630] (Κείμενο που παρουσιάζει ενδιαφέρον για τον ΕΟΧ)

6.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 259/38
            
         ΕΚΤΕΛΕΣΤΙΚΉ ΑΠΌΦΑΣΗ (EE) 2015/1784 ΤΗΣ ΕΠΙΤΡΟΠΉΣ
   της 2ας Οκτωβρίου 2015
   για την τροποποίηση του παραρτήματος II της απόφασης 2003/467/ΕΚ όσον αφορά την κήρυξη της περιφέρειας Βόρειας Ιρλανδίας του Ηνωμένου Βασιλείου ως επισήμως απαλλαγμένης από τη βρουκέλωση όσον αφορά τις αγέλες βοοειδών
   
      
         [κοινοποιηθείσα υπό τον αριθμό C(2015) 6630]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), και ιδίως το παράρτημα Α τμήμα II σημείο 7,
   Εκτιμώντας τα ακόλουθα:
   
               (1)
            
            
               Η οδηγία 64/432/ΕΟΚ εφαρμόζεται στο ενδοενωσιακό εμπόριο βοοειδών. Η οδηγία αυτή καθορίζει τους όρους με τους οποίους μια περιφέρεια κράτους μέλους μπορεί να αναγνωριστεί ως επισήμως απαλλαγμένη από τη βρουκέλωση όσον αφορά τις αγέλες βοοειδών.
            
         
               (2)
            
            
               Το κεφάλαιο 2 του παραρτήματος II της απόφασης 2003/467/ΕΚ της Επιτροπής (2) παραθέτει τις περιφέρειες κρατών μελών οι οποίες αναγνωρίζονται ως επισήμως απαλλαγμένες από τη βρουκέλωση όσον αφορά τις αγέλες βοοειδών. Στην καταχώριση του εν λόγω κεφαλαίου για το Ηνωμένο Βασίλειο, οι περιφέρειες της Αγγλίας, της Σκωτίας και της Ουαλίας, καθώς και η νήσος Μαν, περιλαμβάνονται ήδη στον κατάλογο.
            
         
               (3)
            
            
               Το Ηνωμένο Βασίλειο υπέβαλε στην Επιτροπή δικαιολογητικά έγγραφα τα οποία αποδεικνύουν τη συμμόρφωση της περιφέρειας της Βόρειας Ιρλανδίας με τους όρους που προβλέπονται στην οδηγία 64/432/ΕΟΚ για την κήρυξή της ως επισήμως απαλλαγμένης από τη βρουκέλωση όσον αφορά τις αγέλες βοοειδών. Κατά συνέπεια, θα πρέπει να κηρυχθεί επισήμως ως περιφέρεια απαλλαγμένη από τη βρουκέλωση όσον αφορά τις αγέλες βοοειδών.
            
         
               (4)
            
            
               Συνεπώς, ο κατάλογος που παρατίθεται στο κεφάλαιο 2 του παραρτήματος II της απόφασης 2003/467/ΕΚ θα πρέπει να τροποποιηθεί, ώστε να συμπεριλάβει τη Βόρεια Ιρλανδία.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα II της απόφασης 2003/467/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 2 Οκτωβρίου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ 121 της 29.7.1964, σ. 1977/64.
   
      (2)  Απόφαση 2003/467/ΕΚ της Επιτροπής, της 23ης Ιουνίου 2003, για τη θέσπιση καθεστώτος επίσημης απαλλαγής από τη φυματίωση, τη βρουκέλωση και την ενζωοτική λεύκωση των βοοειδών σε ορισμένα κράτη μέλη και περιφέρειες κρατών μελών όσον αφορά τις αγέλες βοοειδών (ΕΕ L 156 της 25.6.2003, σ. 74).
   
      ΠΑΡΑΡΤΗΜΑ
      Στο κεφάλαιο 2 του παραρτήματος II της απόφασης 2003/467/ΕΚ, η εγγραφή για το Ηνωμένο Βασίλειο αντικαθίσταται από το ακόλουθο κείμενο:
      «Στο Ηνωμένο Βασίλειο:
      
                  —
               
               
                  Μεγάλη Βρετανία: Αγγλία, Σκωτία, Ουαλία,
               
            
                  —
               
               
                  Νήσος Μαν,
               
            
                  —
               
               
                  Βόρεια Ιρλανδία.».